**Data: 27 de febrer a l'1 de Març de 2017  Lloc: Barcelona**

**InnDEA València convoca un concurs per a seleccionar startups de l'ecosistema de l'emprenedoria innovadora per a assistir al 4YFN del Mobile World Congress**

**Termini de presentació de sol·licituds: fins el 18 de gener de 2017**

La Fundació InnDEA València llança una convocatòria per a convidar a startups de l'ecosistema de l'emprenedoria innovadora a assistir a Barcelona a l'esdeveniment *4 Years From Now (4YFN)* del *Mobile World Congress*, que se celebrarà del 27 de febrer a l'1 de març de 2017. Inndea València comptarà amb un estand en l'esdeveniment juntament amb facilitadors de l'ecosistema, una iniciativa que respon a la voluntat institucional que l'estand siga un espai que visibilitze el teixit emprenedor de València, i generar també així un reclam perquè empreses de tot el món s'instal·len i desenvolupen el seu quefer a la ciutat.

*4 Years From Now (4YFN)* del *Mobile World Congress* és un dels esdeveniments més importants a nivell internacional del sector de les startups. Aquest esdeveniment, que arriba enguany a la seua 4ª edició, comptarà amb representació de més de 200 països i està consolidat com un esdeveniment de referència per a emprenedors i emprenedores, així com per a empreses emergents digitals i tecnològiques en el marc del *GSMA Mobile World Congress.*

En el següent enllaç es pot consultar tota la informació de l'esdeveniment:

<https://www.4yfn.com/>

**Requisits**

* Formar part de la Xarxa VIT Emprende. Els i les representants de les entitats sol·licitades poden registrar-se gratuïtament al següent enllaç: <http://vitemprende.es/comunidad/web/app.php/register>
* Tenir domicili fiscal a la ciutat o àrea metropolitana de València.
* No comptar, fins el moment, amb representació en l'esdeveniment.

**Criteris per a la selecció**

Per a accedir a una de les 10 entrades del *4YFN*, les startups seleccionades tindran en compte els següents criteris:

- Ser una startup que ja estiga comercialitzant els seus productes o serveis i busque interessos comercials en mercats nacionals i internacionals.

- Ser una startup constituïda abans del 31 de desembre de 2015.

- Ser una startup constituïda amb *personalitat jurídica pròpia,* que estiga facturant en l'actualitat, l'activitat de la qual estiga relacionada amb el sector de les noves tecnologies i que estiga ubicada a València i/o la seua àrea metropolitana.

- Es prioritzarà a les startups que fomenten l'economia social i/o mediambiental, per això hauran d'omplir aquest formulari:

<https://docs.google.com/a/inndeavalencia.com/forms/d/e/1FAIpQLSdOnHCW3BZXjPt0DJqpEVqTRcb4meTBQezMlSlNdcxG9DBvVQ/viewform>

- En cas d'empat en el formulari de baremació social i/o mediambiental s'adjudicarà per ordre de recepció de les sol·licituds.

**Dotació**

Les startups seleccionades comptaran amb una entrada d'accés a l'esdeveniment *4YFN* del *Mobile World Congress* i tindran accés a l'estand de València.

Les entrades permetran:

- Accedir al *4YFN* de dilluns 27 a dimecres 29 de febrer de 2017.

- Accedir al *Mobile World Congress* el dijous 1 de març de 2017.

**Com, on i quan enviar la sol·licitud**

Tota la informació sol·licitada haurà d'enviar-se a la direcció de correu: [vitemprende@inndeavalencia.com](mailto:vitemprende@inndeavalencia.com) **fins el dimecres 18 de gener a les 23:59 pm**, especificant les següents dades:

1. Noms i cognoms de la possible persona que viatjarà.
2. Càrrec que ocupa en l'entitat.
3. CNAE de l'entitat o autònom.
4. E-mail, telèfon i direcció completa de l'entitat.
5. Formulari annex i presentar els documents demostratius sol·licitats: <https://docs.google.com/forms/d/e/1FAIpQLSeakhWVuJLn0Yv4SDlKqbFaA_0dtl_0O7B2vR0gZcFOu5jzuQ/viewform?c=0&w=1>
6. Recolzaments documentals en els casos en els què siga necessari
7. Carta de compromís, signada per un representant de l'entitat, on accepta la participació en l'esdeveniment en els següents termes :

-Disponibilitat per a romandre en la fira els dies de realització de l'esdeveniment.

-Visibilitzar el recolzament de l'Ajuntament de València en qualsevol comunicació relacionada amb l'esdeveniment.

-Totes les startups adjudicatàries de les 10 entrades hauran d'aportar la documentació justificativa demandada als criteris de selecció, inclosos els de la baremació social.

-Entregar amb posterioritat un **informe d'avaluació** sobre l'assistència a l'esdeveniment.